# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VII. volebné obdobie

Číslo: CRD - 929/2019

**1429a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov (tlač 1429a) v druhom čítaní.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 1837 zo 16. mája 2019 pridelila vládny návrh zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov **(tlač 1429)** na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre kultúru a médiá.

Uvedené výbory prerokovali predmetný návrh zákona v stanovenom termíne.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Vládny návrh zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov **(tlač 1429a)** výbory prerokovali a odporučili **schváliť**:

Ústavnoprávny výbor Národnej rady Slovenskej republiky uznesením č. 630   
z  11. júna 2019 s pozmeňujúcim a doplňujúcim návrhom;

Výbor Národnej rady Slovenskej republiky pre financie a rozpočet uznesením č. 418 z 13. júna 2019 s pozmeňujúcim a doplňujúcim návrhom a

Výbor Národnej rady Slovenskej republiky pre kultúru a médiá uznesením č. 167   
z  13. júna 2019 s pozmeňujúcimi a doplňujúcimi návrhmi.

**IV.**

Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce a doplňujúce návrhy:**

1. V čl. I sa vkladajú nové body 1 a 2, ktoré znejú:

„1. V § 22a ods. 1 písm. c) sa slovo „boli“ nahrádza slovom „budú“.

2. V § 22a ods. 5 sa vypúšťa čiarka a slová „okrem verejných prostriedkov poskytnutých formou pôžičky“ sa nahrádzajú slovami „formou dotácie“.“.

Ďalšie body návrhu zákona sa primerane prečíslujú.

Novovložené body 1 a 2 nadobúdajú účinnosť 1. septembra 2019, čo sa premietne do ustanovenia upravujúceho účinnosť zákona.

Navrhuje sa spresnenie pojmových znakov filmového projektu, ktorý v čase registrácie ešte objektívne nie je hotovým audiovizuálnym dielom tak, aby pojmový znak uhradených oprávnených výdavkov bol v legálnom texte výrazovo postavený na budúcej realizácii filmového projektu.

Navrhuje sa taktiež spresnenie právnej úpravy jednak technicky jeho zmenou z negatívneho vymedzenia na pozitívne, a jednak z hľadiska zabezpečenia jednoznačného výkladu ducha daného ustanovenia. Zámerom zákonodarcu v danom ustanovení je zamedziť možnosti párovania dotácie (poskytnutiu finančných prostriedkov z verejných prostriedkov) na rovnaký účel z viacerých dotačných zdrojov. Navrhovaná zmena jednoznačne zamedzí neželanej možnosti uplatniť žiadosť o dotáciu z oprávnených výdavkov, ktoré už raz boli uhradené z verejných prostriedkov poskytnutých tomu istému žiadateľovi formou dotácie či už na podporu audiovizuálnej kultúry alebo na podporu audiovizuálneho priemyslu.

Výbor NR SR pre kultúru a médiá

**Gestorský výbor odporúča schváliť**

1. V čl. I sa za bod 2 vkladajú nové body 3 a 4, ktoré znejú:

„3. V § 22f ods. 1 písm. a) sa slová „nie dlhšej ako 30 dní odo dňa uzatvorenia zmluvy“ nahrádzajú slovami „dohodnutej v zmluve“.

4. Za § 34 sa vkladá § 35, ktorý vrátane nadpisu znie:

„§ 35

Prechodné ustanovenie k úpravám účinným od 1. januára 2020

Na základe žiadosti o podporu audiovizuálneho priemyslu poskytne fond finančné prostriedky na podporu audiovizuálneho priemyslu formou dotácie vo výške

1. 20% oprávnených výdavkov uhradených do 31. decembra 2019,
2. 33% oprávnených výdavkov uhradených od 1. januára 2020.“.“.

Novovložený bod 3 nadobúda účinnosť 1. septembra 2019, čo sa premietne do ustanovenia upravujúceho účinnosť zákona.

Novovložený bod 4 nadobúda účinnosť 1. januára 2020, čo sa premietne do ustanovenia upravujúceho účinnosť zákona.

Navrhuje sa spresnenie účinnosti navrhovanej právnej úpravy vrátane doplnenia nového prechodného ustanovenia z dôvodu ustálenia situácie vo vzťahu k už zaregistrovaným filmovým projektom. Je nevyhnutné, aby bolo jednoznačne zákonom upravené, pre ktoré výdavky projektov zaregistrovaných pred účinnosťou tohto zákona môžu žiadatelia o podporu audiovizuálneho priemyslu žiadať dotáciu vo výške 20% a 33%.

Zároveň sa v § 22f ods. 1 písm. a) zachováva pôvodným návrhom zákona ustálená rozpočtová záťaž s tým, že Audiovizuálny fond, v zmysle Analýzy vplyvov na rozpočet verejnej správy, na zamestnanosť vo verejnej správe a financovanie návrhu, poskytne dotácie (v zmysle zmluvy so žiadateľom) vo výške 33% až v roku 2021. Aj s ohľadom na uvedenú skutočnosť sa navrhuje upraviť možnosť fondu a prijímateľa finančných prostriedkov dohodnúť osobitnú lehotu splatnosti finančných prostriedkov.

Výbor NR SR pre kultúru a médiá

**Gestorský výbor odporúča schváliť**

1. K čl. II

V čl. II sa za novelizačný bod 1 vkladá nový novelizačný bod 2, ktorý znie:

„2. V § 6 ods. 2 písm. a) a § 7 ods. 3 písm. a) sa slová „písm. a) až e)“ nahrádzajú slovami „písm. a) až f)“.“.

Nasledujúce novelizačné body sa primerane prečíslujú.

V súvislosti s vložením nového novelizačného bodu sa primerane upraví aj názov návrhu zákona a úvodná veta čl. II.

Vzhľadom na rozšírenie okruhu osôb zapisovaných do zoznamu osôb pôsobiacich v audiovízii je potrebné upraviť súvisiace vnútorné odkazy tak, aby zoznam obsahoval aj označenie týchto osôb a rovnako aby aj oznámenie o vykonávaní činnosti v oblasti audiovízie a oznámenie ukončenia činnosti v oblasti audiovízie obsahovali označenie týchto osôb.

Ústavnoprávny výbor NR SR

Výbor NR SR pre financie a rozpočet

Výbor NR SR pre kultúru a médiá

**Gestorský výbor odporúča schváliť**

1. V čl. III sa slová „1. januára 2020“ nahrádzajú slovami „1. septembra 2019“ a slová „1. januára 2021“ sa nahrádzajú slovami „1. januára 2020“.

Zároveň sa v čl. II bode 2 (§ 43c) v nadpise § 43c slová „1. januára 2020“ nahrádzajú slovami „1. septembra 2019“ a v § 43c sa slová „1. januárom 2020“ nahrádzajú slovami „1. septembrom 2019“ a slová „31. marca 2020“ sa nahrádzajú slovami „31. decembra 2019“.

Navrhuje sa spresnenie účinnosti navrhovanej právnej úpravy vrátane doplnenia nového prechodného ustanovenia z dôvodu ustálenia situácie vo vzťahu k už zaregistrovaným filmovým projektom. Je nevyhnutné, aby bolo jednoznačne zákonom upravené, pre ktoré výdavky projektov zaregistrovaných pred účinnosťou tohto zákona môžu žiadatelia o podporu audiovizuálneho priemyslu žiadať dotáciu vo výške 20% a 33%.

Zároveň sa v § 22f ods. 1 písm. a) zachováva pôvodným návrhom zákona ustálená rozpočtová záťaž s tým, že Audiovizuálny fond, v zmysle Analýzy vplyvov na rozpočet verejnej správy, na zamestnanosť vo verejnej správe a financovanie návrhu, poskytne dotácie (v zmysle zmluvy so žiadateľom) vo výške 33% až v roku 2021. Aj s ohľadom na uvedenú skutočnosť sa navrhuje upraviť možnosť fondu a prijímateľa finančných prostriedkov dohodnúť osobitnú lehotu splatnosti finančných prostriedkov.

Výbor NR SR pre kultúru a médiá

**Gestorský výbor odporúča schváliť**

**V.**

Gestorský výbor na základe stanovísk výborov vyjadrených v  ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku NR SR odporúča Národnej rade Slovenskej republiky uvedený vládny návrh zákona (tlač 1429) v znení schválených **pozmeňujúcich a doplňujúcich návrhov** **s c h v á l i ť.**

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

spoločne o bodoch **1 až 4** s odporúčaním **schváliť.**

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 175 z  18. júna 2019.

Gestorský výbor určil poslanca **Jána Senka**  za spoločného spravodajcu výborov a poveril ho, aby predniesol spoločnú správu o výsledku prerokovania predmetného návrhu zákona na schôdzi Národnej rady Slovenskej republiky podľa § 25, § 80, § 83, § 84 a § 86 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 18. júna 2019

**Dušan Jarjabek, v. r.**

predseda

Výboru NR SR pre kultúru a médiá